b'\n_START_ARTICLE_\nTranspozonas\n_START_PARAGRAPH_\nTranspozonai (angl. transposon, transposable element)\xc2\xa0\xe2\x80\x93 DNR sekos, galin\xc4\x8dios keisti savo viet\xc4\x85 genome. Kartais gali sukurti arba \xe2\x80\x9eapsukti\xe2\x80\x9c mutacijas ir pakeisti genomo dyd\xc4\xaf. Transpozicija da\xc5\xbenai \xc4\xafvyksta d\xc4\x97l transpozon\xc5\xb3 padvigub\xc4\x97jimo. U\xc5\xbe \xe2\x80\x9e\xc5\xa1okin\xc4\x97jan\xc4\x8di\xc5\xb3 gen\xc5\xb3\xe2\x80\x9c atradim\xc4\x85 1983\xc2\xa0m. Barbara McClintock buvo apdovanota Nobelio premija._NEWLINE_Transpozonai yra priskiriami prie nekoduojan\xc4\x8di\xc5\xb3 DNR, ta\xc4\x8diau nustatyta, jog jie yra svarb\xc5\xabs genomo evoliucijoje ir funkcijose. Transpozonai sudaro didel\xc4\x99 dal\xc4\xaf eukariot\xc5\xb3 genom\xc5\xb3.\n_START_SECTION_\nHorizontaliam bakterij\xc5\xb3 atsparumo antibiotikams plitimui\n_START_PARAGRAPH_\nTranspozonai bakterijose da\xc5\xbenai turi antibiotik\xc5\xb3 atsparumo genus. Jie gali nukeliauti \xc4\xaf plazmides, kurios dalyvauja horizontaliame gen\xc5\xb3 perdavime, taip transpozonai padeda plisti antibiotik\xc5\xb3 atsparumui bakterijose.\n_START_SECTION_\nLig\xc5\xb3 atsiradimui\n_START_PARAGRAPH_\nTranspozonai gali \xc4\xafsiterpti \xc4\xaf svarbias gen\xc5\xb3 sekas ir taip pakenkti j\xc5\xb3 aktyvumui, pvz.: \xc4\xafsiterpus netoli transkripcijos pradmens, gali paskatinti sekos hipertransliacij\xc4\x85 ar padid\xc4\x97jus\xc4\xaf gen\xc5\xb3 aktyvum\xc4\x85 ir tokiu b\xc5\xabdu net sukelti v\xc4\x97\xc5\xbe\xc4\xaf. Taip pat da\xc5\xbenai kei\xc4\x8diant buvimo viet\xc4\x85 bei dauginantis padid\xc4\x97ja mutacij\xc5\xb3 tikimyb\xc4\x97, o kai transpozonas pats atlieka svarbi\xc4\x85 funkcij\xc4\x85 ir pakei\xc4\x8dia buvimo viet\xc4\x85, pa\xc5\xbeaida gali neb\xc5\xabti tinkamai atitaisyta.\n_START_SECTION_\nOrganizm\xc5\xb3 evoliucijai\n_START_PARAGRAPH_\nTranspozonai, priklausomai nuo j\xc5\xb3 vietos genome, gali tur\xc4\x97ti tiek naudos, tiek \xc5\xbealos organizmams. Evoliucijai tai\xc2\xa0\xe2\x80\x93 svarbus veiksnys, jos metu i\xc5\xa1lieka geriausiai prisitaik\xc4\x99, o silpniausi yra eliminuojami. Transpozonai turi \xc4\xaftakos didesnei po\xc5\xbeymi\xc5\xb3 \xc4\xafvairovei ir taip pagreitina evoliucijos eig\xc4\x85.\n_START_SECTION_\nBiotechnologijai\n_START_PARAGRAPH_\nKadangi \xc5\xa1ios DNR sekos gali pa\xc4\x8dios daugintis ir plisti, jos yra naudojamos kaip vektoriai, galintys \xc4\xaf organizm\xc4\x85 \xc4\xafne\xc5\xa1ti reikiam\xc4\x85 gen\xc4\x85, taip pat naudojami baltym\xc5\xb3 rai\xc5\xa1kos tyrimams, gali b\xc5\xabti pa\xc5\xbeymimi, \xc4\xafterpiami \xc4\xaf genom\xc4\x85 ir stebimas baltym\xc5\xb3 rai\xc5\xa1kos pokytis, priklausomai nuo transpozon\xc5\xb3 buvimo vietos.'